ઓસ્કરના શરીરને વજનદાર શબપેટીમાં મૂકીને જેરુસલેમની ભીડભાડવાળી શેરીઓમાં થઈને કૅથલિક કબ્રસ્તાન સુધી પહોંચાડવામાં બીજો એક મહિનો પસાર થઈ ગયો. કબ્રસ્તાનની દક્ષિણે, ન્યૂ ટેસ્ટામેન્ટમાં ગેહેના નામે ઓળખાતી વેલી ઑફ હિનમોન આવેલી છે. અખબારોમાં છપાયેલા અંતિમયાત્રાના ફોટાઓમાં શિન્ડલરના અન્ય યહૂદીઓની વચ્ચે ઇત્ઝાક સ્ટર્ન, મોશે બેજસ્કી, હેલન હર્ષ, જેકોબ સ્ટર્નબર્ગ અને જુડા ડ્રેસનર જોવા મળે છે.